[{"text_idx": "#000003", "text": "Arvustus. \"Laste hotell\" on universaalne teos, mis ko\u0303netab nii lapsi kui ka ta\u0308iskasvanuid"}, {"text_idx": "#000007", "text": "Nagu pealkirigi viitab, toimub na\u0308idendi tegevus hotellis, kus resideerivad valdavalt lapsed (on ka u\u0308ks erand), kelle on sinna viinud vanemad, kel pole aega vo\u0303i vo\u0303imalust nendega tegeleda. Laste hotell meenutab oma olemuselt lasteaeda, kuid selle vahega, et o\u0303htuti sealt kedagi koju ei viida. Siiski ei ta\u0308henda see seda, et lapsed sealt u\u0308ldse enne ta\u0308iskasvanuks saamist va\u0308lja ei saa \u2013 kui vanemad taas aega leiavad, saavad lapsed tagasi oma koju minna."}, {"text_idx": "#000008", "text": "U\u0308hel pa\u0308eval tuuakse hotelli poiss Ahto, kes ei ole mitte tavaline inimlaps vaid koerkoonlane ja na\u0308eb maailma teise pilguga kui tema uued kaaslased. Ahto, kelle vanemad parasjagu taevast u\u0308leval hoidma peavad, misto\u0303ttu poiss hotellis elama peab, puutub inimeste keskel esimest korda kokku asjadega, mis inimeste jaoks on saanud tavapa\u0308raseks osaks igapa\u0308evaelus \u2013 na\u0308iteks puudutab tema hinge eriliselt muusika, mida ta esimest korda just hotellis kuuleb."}, {"text_idx": "#000009", "text": "Nagu ka eelmisel suvel Eesti Noorsooteatris etendunud \"Hommikuvalgus\" na\u0308itas, ei tee trio Koffid ja Rajas klassikalisi printsessidest ra\u0308a\u0308kivaid lastelavastusi (mis ju tegelikult ei ole ka halvad, sest ka neis on oma tarkuseterad), vaid lavale jo\u0303uavad va\u0308ga mitmekihilised ja tugevalt erinevatele u\u0308hiskondlikele valupunktidele suruvad tu\u0308kid, mis panevad va\u0308ga su\u0308gavalt enda sisse vaatama ja u\u0308mbritsevat teravamalt hindama."}, {"text_idx": "#000011", "text": "Kihte on \"Laste hotellis\" to\u0303esti palju. Esimene murekoht, millele autorid viitavad, on u\u0308ha enam u\u0308hiskondlikult su\u0308venev ajapuudus, mis on jo\u0303udnud nii kaugele, et vanematel ei ole enam aega, et oma lastega tegeleda. Lapsed viiakse hotelli, antakse juhatajale suunised, mida vo\u0303sukesele o\u0303petama peab, ja tullakse talle ja\u0308rele siis, kui lapsele ja\u0308lle pa\u0308evas piisavalt ruumi on."}, {"text_idx": "#000013", "text": "Ku\u0308ll aga kumab lavastusest tugevalt la\u0308bi mo\u0303te sellest, et laste jaoks on olulisim just kodustega koosveedetud aeg. Et nende jaoks on ilusatest ta\u0308htedest vo\u0303i korrektsest pa\u0308evarutiinist olulisem see, et nende vanemad-hooldajad ma\u0308rkaks neid ja leiaks neile aega. Ega keegi ju maagiliselt aega juurde ei saa, vaid seda tuleb ikka ise osata vo\u0303tta."}, {"text_idx": "#000014", "text": "Etteruttavalt u\u0308tlen, et lavastus on laste jaoks o\u0303nneliku lo\u0303puga, sest juhatajaproua otsustas, et iga vanem peab siiski ise oma lapsele aega leidma ja laste hotell ei ole koht, kuhu lapsed kuuluvad. Pa\u0308rast sulgemisotsust helises veel korra juhataja telefon, kus avaldati soovi laps Juurika juurde hotelli tuua. \"Teil ei ole nii kiire. Olge oma lastega koos,\" vastas juhataja kindlalt."}, {"text_idx": "#000017", "text": "Lisaks ajapuudusele vo\u0303etakse tugevalt fookusesse laste valikuvabadus ise otsustada, mis neile meeldib vo\u0303i ei meeldi. Kui vanemad oma vo\u0303sukesed hotelli viisid, andsid nad juhatajale teada, mida nad soovivad, et nende laps seal teeksid. Ku\u0308ll aga selgus u\u0308sna pea, et lapsed on justkui vanemate ka\u0308epikendused, kes peavad hoopis vanemate unistusi ta\u0308itma hakkama. Na\u0308iteks Miku vanaonu Jaan tahab, et poiss o\u0303piks matemaatikuks ja Marceli isa soovib, et poeg hakkaks klouniks nagu ta isegi on. U\u0308sna pea selgus, et hoopis Marceli suureks huviks on ko\u0303ik numbritega seotud ja z\u030congleerimine paneb kiiremini tuksuma Miku su\u0308dame. Mingit valikuvabadust lastele ei antud, nemad pidid tegelema nende aladega, mis vanemate poolt oli ette o\u0308eldud. Ko\u0303ik."}, {"text_idx": "#000018", "text": "Eriti ha\u0308sti ilmestab kogu olukorda see, kuidas Ahto, kelle isa juhatajale kindlat u\u0308lesannet, millega poiss hotellis olles tegelema peab, ei andnud, pidi samal ajal, kui teised oma toimetuste kallal nokitsesid, konkreetselt kastis istuma. See lapse kastisurumine vo\u0303ttis kogu olukorra kujundlikult va\u0308ga ha\u0308sti kokku."}, {"text_idx": "#000019", "text": "Arusaadav, et vanemad tahavad oma lastele parimat, kuid sama oluline on anda lastele ha\u0308a\u0308l ja o\u0303igus valida, mida nad teha tahavad. \"Igau\u0308ks peaks saama teha seda, mida ta ha\u0308sti oskab,\" kuulutas Mikk. Ka siin saab iga ta\u0308iskasvanud peeglisse vaadata ja endal ku\u0308sida: kas ma teen pa\u0308riselt seda, mida ma soovin? Kas minu to\u0308o\u0308, eriala vo\u0303i muude asjadega tegelemine ta\u0308idab mu tassi piisavalt?"}, {"text_idx": "#000021", "text": "Lisaks laste ja ta\u0308iskasvanute omavahelistele suhetele, jookseb lavastusest la\u0308bi ka huvitav liin teistesse suhtumise osas. Kui koerkoonlane Ahto hotelli jo\u0303udis, pistsid sealsed elanikud karjuma, sest olid kuulnud, et koerkoonlased so\u0308o\u0308vad inimesi. Laste ja ta\u0308iskasvanute ro\u0303o\u0303muks kinnitas poiss siiski, et inimesi koerkoonlased ei so\u0308o\u0308. Siiski oli see va\u0308ga terav ja ta\u0308pne na\u0308ide sellest, kuidas neisse, kes on na\u0308iteks teise kultuurilise vo\u0303i rassilise taustaga, suhtuda vo\u0303idakse \u2013 levivad mingi va\u0308leva\u0308ited, mis vo\u0303tavad justkui absoluutse to\u0303e na\u0308o ette, ilma, et keegi tegelikult uuriks, kuidas asjad tegelikult on. Paratamatult jo\u0303udis mo\u0303te Ukraina so\u0303japo\u0303genikeni, kes peavad erinevate valejuttude kiuste vo\u0303o\u0303rsil hakkama saama."}, {"text_idx": "#000022", "text": "Ku\u0308ll aga vo\u0303itis minu su\u0308dame see, kuidas teised lapsed Ahtosse suhtusid. Kohe, kui oli selge, et o\u0303htuso\u0308o\u0308giks Ahto kedagi pintslisse ei pista, langesid mu\u0308u\u0308rid ja teda vo\u0303eti kui oma, kuigi Ahtol on kuklas koera pea ja ta na\u0308eb maailma inimestest erinevalt. Ei ole oluline, milline on su kultuuriline, u\u0308hiskondlik, rassiline vo\u0303i majanduslik taust, vaid oluline on see, milline on su hing."}, {"text_idx": "#000023", "text": "\"Laste hotelli\" lasvastuse u\u0308heks tugevaimaks elemendiks on Mihkel Kuuse loodud muusika, mis hoidis mo\u0303nusalt tempot ja oli nu\u0308ansirikas. Ainus miinus, mille oskan muusikaga seoses va\u0308lja tuua, on see, et oleks seda ko\u0303vasti rohkem tahtnud! Kuusk suutis va\u0308ga ta\u0308pselt muusikaga lisada lukku rikkust, mis kogu laval toimuva u\u0308heks sidus."}, {"text_idx": "#000024", "text": "Kunstnik Anni Rajas on ha\u0308sti lahendanud kostu\u0308u\u0308miku\u0308simuse ja tegelased ta\u0308napa\u0308evastesse kostu\u0308u\u0308midesse pannud. Usun, et kui on soov la\u0308heneda lastele, kes istuvad saalis siin ja praegu, tuleb neile ka laval na\u0308idata, et teemad, millest ra\u0308a\u0308gitakse, on aktuaalsed siin ja praegu, sest nii nad suudavad ka enda eluga seoseid luua, visuaal on esimese kontakti saamiseks ma\u0308a\u0308rava ta\u0308htsusega. Ku\u0308ll aga igatsesin pisut elavamat lavakujundust, kuidagi va\u0308ga tu\u0308hjaks ja\u0308i see."}, {"text_idx": "#000025", "text": "Ko\u0303ige rohkem tekitasid minus lavastuslikult segadust Maryn-Liis Ru\u0308u\u0308telmaa loodud tantsud \u2013 ja\u0308i ebaselgeks, millist rolli need loos kannavad \u2013 kas need jutustasid osa loost vo\u0303i oli olid lihtsalt meelelahutuslikud vahepalad? \u2013 misto\u0303ttu mo\u0303jusid need kui vo\u0303o\u0303rkehad."}, {"text_idx": "#000027", "text": "\"Laste hotell\" on suurepa\u0308rane na\u0308ide lavastusest, mis ko\u0303netab nii lapsi kui ka ta\u0308iskasvanud. Selles on nii palju kihte, mida lahti muukida ning millele ka pa\u0308rast eesriide langemist mo\u0303elda. Lavastaja Mirko Rajas kirjutas lavastuse kavalehes, et \"Laste hotell\" vo\u0303iks olla u\u0308leskutse vo\u0303i meeldetuletus na\u0308itamaks, kui oluline ja viljakas on tegelikult inimkontakti otsimine ning no\u0303ustun, et see on mo\u0303te, mille saatel vo\u0303iks pa\u0308rast etendust koju sammuda."}, {"text_idx": "#000028", "text": "Teos ko\u0303netab eelko\u0303ige oma universaalsusega \u2013 see on tu\u0308kk, mille u\u0308le saavad pikalt mo\u0303elda nii lapsed, kui ka ta\u0308iskasvanud, pakkude seejuures palju ro\u0303o\u0303mu kui ka valusat reaalsust."}, {"text_idx": "#000030", "text": "Galerii: Ugalas premeeriti publiku lemmikuid"}, {"text_idx": "#000033", "text": "Mirko Rajas: \"Laste hotell\" on o\u0303nneliku lo\u0303puga lugu"}, {"text_idx": "#000034", "text": "Mirko Rajas: noor vaataja tuleb teatrisse ta\u0308iesti eelarvamustevabalt"}, {"text_idx": "#000035", "text": "Galerii: Ugalas algasid lastelavastuse \"Laste hotell\" proovid"}, {"text_idx": "#000037", "text": "Laura Kalle: teater ei peaks ainult paitama"}, {"text_idx": "#000038", "text": "Krickil ilmus uus album \"Kirjutamata\""}, {"text_idx": "#000041", "text": "Leslie da Bass andis va\u0308lja \"Tumeda paradiisi\" tunnusloo"}, {"text_idx": "#000043", "text": "EKKM-i tegevjuht suurenenud toetusest: saame nu\u0308u\u0308d rohkem sisule keskenduda"}, {"text_idx": "#000044", "text": "Na\u0308itlejatudeng lavastusest \"Pa\u0308va lo\u0303puks, kiigu\": Tartu vaim tuuakse ha\u0308sti esile"}, {"text_idx": "#000050", "text": "Terje Pennie: mo\u0303tlesin to\u0303siselt na\u0308itlejakarja\u0308a\u0308ri lo\u0303petamisele"}, {"text_idx": "#000051", "text": "Suri Dumbledore'i kehastanud na\u0308itleja Michael Gambon"}, {"text_idx": "#000053", "text": "Proovi ja\u0308rele: soojendusharjutused Klassikaraadio muusikapa\u0308eva viktoriiniks"}, {"text_idx": "#000054", "text": "Sinija\u0308rve raamatusoovitused: Jo Nesbo \"Verekuu\" to\u0303mbab lugejal vaiba jalge alt"}, {"text_idx": "#000055", "text": "Pa\u0308rnu algas kolmepa\u0308evane valgusteatrifestival \"O\u0308o\u0308valgel\""}, {"text_idx": "#000056", "text": "Renate Keerd oma uuslavastusest: see on u\u0308leskutse helgusele"}, {"text_idx": "#000057", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000058", "text": "Haapsalu kultuurikeskuses avati na\u0308itus aulidest"}, {"text_idx": "#000059", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000060", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000061", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000062", "text": "Edetabel. Aasta parimad albumid 2022"}, {"text_idx": "#000063", "text": "Aasta parimad albumid 2022. Isiklikud edetabelid"}, {"text_idx": "#000064", "text": "U\u0308levaade. Aasta parimad lood 2022"}, {"text_idx": "#000069", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]